जनताजीवन क्याम्प-२ का कतिपय भारतीय विशेष गरी चुनावमा पराजित उम्मेदवारलाई सघाएकाहरूले दिलबहादुरको खुबै डाह गर्छन् । आफूलाई संकेत गर्दै स्लमका भारतीयले ‘देशीलोग मरगया क्या, ए नेपाली प्रधान बनगया’ भन्ने गरेको दिलबहादुरले बताए । प्रधान भएपछि त्यसको फाइदा लिँदै उनले आफ्नो झुग्गीमा तलो थपेर अर्को कोठा बनाए जो क्याम्पभरकिै एक्लो हो । ‘हुर्किंदा छोरी छन्, तिनलाई यस् तो वातावरणमा राख्न अप्ठेरो,’ कलेज जाने छोरीहरूका बाबुले भने, ‘जे पर्लापर्ला भनेर बनाएँ । ’ उनकी पत्नी भारतीय हुन् जसले गर्दा धेरैकाममा सजिलो भएको उनले बताए । उनी झुग्गीबाटै तरकारी पसल चलाउँछन् भने झुग्गीबाहिरको सडक किनारमा उनको चिया-नास्ता पसल छ ।
